Hallelujah (Leonard Cohenin kappale)

Hallelujah on kanadalaisen laulaja-lauluntekijä Leonard Cohenin kirjoittama kappale, joka julkaistiin hänen Various Positions -nimisellä albumillaan. Vaikka kappale sai aluksi vain vähän suosiota, ovat siitä tehdyt lukuisat cover-versiot tehneet sen tunnetummaksi. Yksi tunnetuimmista cover-versioista on Jeff Buckleyn laulama versio.http://www.bbc.co.uk/programmes/b00f928x

”Hallelujah”-kappaleen alkuperäinen versio sisältää muutamia raamatullisia viittauksia, kuten Simsonin ja Tuomarien kirjan Delilahin tarinat. Sittemmin kappaleen sanoitukset ovat vaihdelleet. Esimerkiksi Cohen itse esitti kappaleen alkuperäisversion vuoden 1985 maailmankiertueellaan, sekä vuosina 1988 ja 1993, jolloin kappaleen sanoitusta oli kuitenkin muunneltu. Monet artistit – kuten Rufus Wainwright ja Allison Crowe – ovatkin yhdistelleet ”Hallelujah”-kappaleen eri versioiden sanoja.

 Cover-versiot 

”Hallelujah”-kappaleesta on tehty lukuisia cover-versioita, joista ensimmäisen teki John Cale vuonna 1991, minkä jälkeen kappaleen on esittänyt lähes 200 artistia eri kielillä.http://www.leonardcohenfiles.com/coverlist.php  Kappale on kuultu myös elokuvien soundtrackeilla ja televisiosarjoissa, kuten O.C.:ssä.http://entertainment.timesonline.co.uk/tol/arts_and_entertainment/music/article409551.ece http://www.theocinsider.com/baitshop/episodes/season1/02.html http://www.theocinsider.com/baitshop/episodes/season1/27.html

Sen on suomeksi sanoittanut Heikki Harma eli Hector, joka esitti sen vuoden 1995 albumillaan Kultaiset lehdet.Hallelujah  Äänitearkisto

 John Cale 

Ensimmäisen kerran Calen tekemä versio kappaleesta julkaistiin vuonna 1991 Leonard Cohenin tribuuttialbumilla I’m Your Fan. Myöhemmin se julkaistiin myös Calen livealbumilla Fragments of a Rainy Season. Calen tekemää versiota käytettiin myös Shrek-elokuvassa, tosin sitä ei julkaistu elokuvan soundtrackilla.So you'd like to... know more about Leonard Cohen's "Hallelujah" Amazon.com. 

 Jeff Buckley 

Yhdysvaltalainen laulaja-lauluntekijä Jeff Buckley äänitti yhden ”Hallelujah”-kappaleen tunnetuimmista cover-versioista vuonna 1994 ja se julkaistiin hänen esikoisalbumillaan Grace. Vuonna 2004 Buckleyn versio oli Rolling Stonen The 500 Greatest Songs of All Time -listan sijalla 259. Samana vuonna Time kutsui kappaletta kauniisti lauletuksi.http://www.time.com/time/magazine/article/0,9171,1006590,00.html 

Syyskuussa 2007 Q-lehden tekemässä äänestyksessä, johon osallistui viisikymmentä lauluntekijää, Buckleyn versio pääsi ”Top 10 Greatest Tracks” -listalle. John Legend sanoi Buckleyn version olevan niin lähellä täydellistä kuin vain mahdollista ja yksi kauneimmista kappaleista, jotka hän on koskaan kuullut.http://news.qthemusic.com/2007/09/the_story_of_the_new_issue_1.html Heinäkuussa 2009 kappale oli australialaisen radiokanavan Triple J:n listan "Triple J Hottest 100 of All Time" sijalla kolme.http://www.abc.net.au/triplej/hottest100_alltime/countdown/cd_list.htm

Buckleyn versio kappaleesta on soinut monissa elokuvissa ja televisiosarjoissa, kuten O.C., House, Criminal Minds – FBI-tutkijat ja Ruma Betty.http://www.imdb.com/name/nm0118623/

 Rufus Wainwright 

Kanadalainen muusikko Rufus Wainwright teki oman versionsa ”Hallelujah”-kappaleesta, mikä julkaistiin Shrek-elokuvan soundtrackilla vuonna 2001, vaikkakin elokuvassa käytetty versio oli John Calen laulama. Kyseistä soundtrackia myytiin Yhdysvalloissa tuplaplatinaan oikeuttava määrä, yli kaksi miljoonaa kappaletta.

 k.d.lang 

k.d. lang, kanadalainen pop- ja kantrilaulaja ja lauluntekijä, äänitti oman versionsa ”Hallelujah”-laulusta vuonna 2004. Se julkaistiin hänen Hymns of the 49th Parallel -albumillaan. k.d.lang on esittänyt kappaleen livenä monia kertoja, muun muassa Juno Awards -tilaisuudessa vuonna 2005, sekä vuonna 2006 Canadian songwriters Hall of Fame -tilaisuudessa.http://www.cansong.ca/en/events/2006.aspx 

 Alexandra Burke 

Alexandra Burke, Ison-Britannian X Factorin viidennen tuotantokauden voittaja, lauloi oman versionsa ”Hallelujah”-kappaleesta vuonna 2008. Singleä myytiin vuorokaudessa yli 105 000 kappaletta digitaalisessa myynnissä, mikä rikkoi aiemmin Leona Lewisin hallussa olleen ennätyksen.http://news.bbc.co.uk/2/hi/entertainment/7820786.stm Ensimmäisen viikon aikana julkaisusta ”Hallelujah”-singleä myytiin 576 000 kappaletta, jolloin siitä tuli nopeiten myynyt naissooloartistin laulama single Isossa-Britanniassa.http://www.allmusic.com/artist/p1111587 

Burken versio kappaleesta julkaistiin Now That's What I Call Music! 72 ja Now That's What I Call Christmas Tunes 2 -albumeilla, sekä Burken esikoisalbumilla Overcome.

 Kunnianosoitukset ja saavutukset 
 vuonna 2005 ”Hallelujah” nimettiin kymmenenneksi hienoimmaksi kanadalaiseksi kappaleeksi Chart-lehden lukijoiden vuosittaisessa äänestyksessä.
 kappaleen 25-vuotisjuhlapäivän kunniaksi BBC piti tunnin pituisen radiodokumentin The Fourth, The Fifth, The Minor Fall, missä keskusteltiin kappaleen historiasta ja sen lukuisista cover-versioista, joita myös soitettiin.
 21. joulukuuta 2008 ”Hallelujah”-kappaleesta tuli ensimmäinen laulu 51 vuoteen, mikä hallitsi Ison-Britannian singlelistan sijoja yksi ja kaksi. X Factor -voittaja Alexandra Burken ja Jeff Buckleyn äänittämät versiot olivat viikon myydyimmät singlet.http://www.telegraph.co.uk/culture/music/3885472/Same-song-in-top-two-chart-spots-for-the-first-time-in-51-years-as-an-X-Factor-version-of-Leonard-Cohens-Hallelujah-sets-a-new-record.htmlhttp://news.bbc.co.uk/2/hi/entertainment/7786171.stm
 helmikuussa 2009 Blender-lehdessä ”Hallelujah” valittiin sen kuukauden ”Hienoimmaksi kappaleeksi ikinä”.
 tammikuussa 2022 Helsingin Sanomat laati 70 musiikkiammattilaisen avulla sadan parhaan laulun listan, jolla ”Hallelujah” ylsi sijalle 38.

 Lähteet 

Luokka:Vuoden 1984 kappaleet
Luokka:Kanadalaiset musiikkikappaleet
Luokka:Seulonnan keskeiset artikkelit